Gran èxit de participació en la plantació d'arbres celebrada a Alaquàs
19/12/2017

# Gran èxit de participació en la plantació d'arbres celebrada a Alaquàs

*   19/12/2017
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=16572

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16572%2F0&title=Ajuntament%20d%27Alaqu%C3%A0s.%20Premsa.Gran%20%C3%A8xit%20de%20participaci%C3%B3%20en%20la%20plantaci%C3%B3%20d%27arbres%20celebrada%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16572/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16572/19122017img_1569_Form_4.jpg)](https://www.alaquas.org/ficheros/documentos/2017/2/16572/19122017img_1569_Form_10.jpg "<a href='https://www.alaquas.org/ficheros/documentos/2017/2/16572/19122017img_1569_Form_10.jpg' target=_blank><i class='fa fa-external-link' aria-hidden='true'></i>.Gran èxit de participació en la plantació d'arbres celebrada a Alaquàs</a>")

Més de 250 veïns i veïnes i 19 associacions participen en l'activitat organitzada per l'Ajuntament d'Alaquàs per celebrar el Dia Internacional de les Muntanyes

Amb una participació que va superar totes les previsions, Alaquàs va celebrar el passat dissabte 16 de desembre una plantació d’arbres per conscienciar la població sobre el respecte al medi ambient i fomentar iniciatives participatives per ensenyar la ciutadania a cuidar la naturalesa.

L’Albereda de les Autonomies d’Alaquàs va ser l’escenari d’aquesta activitat a la que assistiren més de 250 veïnes i veïns, la major part d’ells xiquets i xiquetes i representants de 19 associacions d’Alaquàs: AMPA del col·legi Bonavista, club de futbol Sporting Alaquàs, AMPA Camí de la Tancadeta del col·legi Bonavista, Associació de Jubilats i Pensionistes, Club de Caiac Polo, Moros i Cristians Perolers, Unió Musical d’Alaquàs, Alaquàs Futbol Sala, Falla Verge de l’Olivar, falla Plaça Buenos Aires, Criants, De mi Casa a tu Casa, Lilith, Grup Olivar, Castell Alaquàs Futbol Sala, Arabesco Club Patinatge Artístic, Associació de Veïns Vicente Blasco Ibáñez, el Refugio de Aquiles i el club de Pescadors Esportius d’Alaquàs. Una gran participació que va dur a l’Ajuntament a augmentar els arbres a plantar.

Al llarg del matí es plantaren 20 lledoners, 2 freixes i 7 plantes trepadores de l’espècie coneguda com wisteria que van ser col·locades en les pèrgoles. A més, es va dur a terme la reposició d’alguns dels arbres plantats l’any 2014. Al llarg del matí hi va haver també un concurs de dibuix per a les xiquetes i xiquets, al qual es van presentar més de 70 treballs i la Fundació Naturalife va donar tres horts urbans infantils aromàtics.

L’activitat forma part de les activitats organitzades per l’Ajuntament d’Alaquàs per tal de conscienciar la ciutadania de la importància de la sostenibilitat i promoure l’ecologisme. L’objectiu és construir entre totes i tots una ciutat més neta i respectuosa. Per això, al llarg de l’any s’organitzen tot tipus d’activitats als Horts Urbans i als diferents parcs públics.